
Številka:	302-16/2026/1
Datum:	16. 6. 2026

Javno povabilo k predstavitvi slovenskih startup podjetij na dogodku Web Summit 2026
VSEBINSKO IZHODIŠČE
SPIRIT Slovenija, javna agencija, v okviru izhodne gospodarske delegacije organizira skupinsko predstavitev slovenskih startup podjetij na Web Summitu 2026, ki bo potekal med 9. in 12. novembrom 2026 v Lizboni (Portugalska).
Web Summit je eden največjih in najpomembnejših mednarodnih dogodkov s področja startupov, inovacij in tehnologij, kjer se srečujejo startup podjetja, investitorji, predstavniki korporacij, mediji in drugi ključni akterji globalnega podjetniškega ekosistema. Dogodek vsako leto privabi več kot 70.000 udeležencev iz več kot 150 držav.
Udeležbo bomo omogočili dvanajstim (12) slovenskim startup podjetjem, ki izpolnjujejo pogoje tega povabila.
SPIRIT Slovenija bo zagotovil nacionalno predstavitev slovenskih zagonskih podjetij v obliki skupnega razstavnega prostora na posebej označeni poslovni kontaktni točki, vizualno opremljeni z nacionalnim brandingom. Namen skupinske predstavitve je predstavitev nacionalnih tehnološko naprednih rešitev, vzpostavljanje poslovnih stikov, pridobivanje investicijskih priložnosti preko organiziranih sestankov 1:1 ter povečanje prepoznavnosti slovenskega startup ekosistema na globalnem odru. Pred udeležbo bo za izbrana podjetja organiziran pripravljalni mentorski program za izboljšanje nastopa in investicijske pripravljenosti.

KORISTI ZA VKLJUČENA ZAGONSKA PODJETJA
SPIRIT Slovenija, javna agencija bo dvanajstim (12) izbranim podjetjem zagotovila naslednje oblike podpore:
1. Nastop na nacionalni poslovni kontaktni točki: vključitev v skupni razstavni prostor s posameznimi startup stojnicami (1,5m2). Vsako podjetje razstavlja vsaj en dan dogodka; razporeditev po dnevih določi SPIRIT Slovenija v skladu s pogoji organizatorja.
1. Startup paket Web Summit: vsako podjetje prejme akreditacije za dogodek glede na ustrezno kategorijo (ALPHA, BETA ali GROWTH), dostop do uradne spletne networking platforme, vključitev v uradni iskalni profil startupov (»startup search profile«) in na uradno stran izpostavljenih startupov, ter možnost prijave na mentorske ure (Mentor Hours), Pitch tekmovanje, sestanke z investitorji (Investor Meetings) in izbrane delavnice (Masterclasses).
1. Startup Success Manager: vsako podjetje ima podporo svetovalca organizatorja, ki skrbi za pripravo profila, logistično usklajevanje aktivnosti in vključitev v programske aktivnosti dogodka.
1. Sestanki z investitorji in partnerji: dostop do 1:1 sestankov z mednarodnimi investitorji, korporativnimi partnerji in odločevalci, organiziranih preko uradne aplikacije dogodka pred in med dogodkom. 
1. Mentorska priprava pred dogodkom: izbrana podjetja so vključena v pripravljalni mentorski program, ki obsega pripravo pitch predstavitev, investicijsko svetovanje, poslovno komunikacijo in pripravo na ciljano mreženje.
1. Promocijska podpora: vključitev podjetij v komunikacijske in promocijske aktivnosti SPIRIT Slovenija in organizatorja Web Summit pred in med dogodkom (uradno spletno mesto, aplikacija, družbena omrežja); profil podjetja na spletni strani in v aplikaciji dogodka ostane objavljen do enega meseca po zaključku dogodka.
1. Dostop do globalnega ekosistema: neposredno mreženje z mednarodnimi investitorji, korporacijami, partnerji, mediji in drugimi startupi iz vsega sveta, vključno z dostopom do uradne Jobs Board platforme in ugodnosti za udeležence (Attendee Perks).
1. Koordinacija delegacije in spremljevalna podpora: skupna koordinacija in podpora SPIRIT Slovenija pred in med dogodkom, vključno z usklajevanjem aktivnosti delegacije na terenu.

Podjetja, potrjena za predstavitev, samostojno krijejo stroške prevoza, namestitve ter stroške prevoza eksponatov in opreme za predstavitev na stojnici. Podjetja, vključena v delegacijo, pridobijo možnost morebitnega sofinanciranja stroškov v okviru Vavčerja za udeležbo v gospodarskih delegacijah, ob upoštevanju pogojev, kot so določeni v javnem pozivu Slovenskega podjetniškega sklada.

POGOJI ZA UDELEŽBO
Na javno povabilo se lahko prijavijo startup in scale-up podjetja, ki izpolnjujejo naslednje pogoje:
A. Splošni pogoji:
1. Podjetje je registrirano v Republiki Sloveniji.
1. Podjetje je ustanovljeno največ 6 let pred datumom objave tega povabila 
1. Podjetje ni podružnica tuje družbe, hčerinska družba ali del večje korporativne skupine.
1. Podjetje ni agencija, svetovalno podjetje, razvijalec programske opreme za naročnike (outsourcing) ali tradicionalno storitveno podjetje brez lastnega produkta.
1. Podjetje ni v večinski javni lasti oziroma s prevladujočim vplivom javnega sektorja in ni samostojni podjetnik (s.p.) ali fizična oseba.
1. Podjetje je tehnološko usmerjeno (»tech-driven«) in ima lasten, samostojen produkt z lastno intelektualno lastnino, temelječ na razvoju programske opreme (software, SaaS, AI, IoT ipd.) ali povezane strojne opreme (connected hardware devices).
1. Podjetje izkazuje poslovni model, ki zagotavlja skalabilnost (hitra rast na mednarodnih trgih brez linearnega povečevanja stroškov dela) in ponovljivost (temelji na standardiziranem produktu, ne na storitvah po meri).
1. Podjetje ima lastno aktivno spletno stran, ustrezno vizualno identiteto in logotip v .eps formatu.
1. Podjetje je pripravljeno na predstavitev v angleškem jeziku pred mednarodno publiko.
1. Podjetje še ni registrirano za samostojno udeležbo na Web Summitu 2026
1. Podjetje je pripravljeno aktivno sodelovati v pripravljalnih dejavnostih in obveznem mentorstvu pred nastopom na dogodku.
Razvrstitev po kategorijah organizatorja. Skladno s pogoji organizatorja Web Summit bodo izbrana podjetja razvrščena v eno od kategorij glede na doslej zbrana sredstva: ALPHA (do 1 milijona USD zbranih sredstev), BETA (do 5 milijonov USD) ali GROWTH (nad 5 milijonov USD). Kategorija določa obseg akreditacij in nekatere ugodnosti dogodka.

B. Pogoji za pridobitev pomoči »de minimis«:
Podjetja, ki bodo v okviru delegacije vključena v skupinsko predstavitev, bodo s SPIRIT Slovenija, javno agencijo podpisala sporazum o sodelovanju.
Za izbrana podjetja vključitev v skupinsko predstavitev predstavlja »de minimis« pomoč v vrednosti, ki bo natančno opredeljena v sporazumu o sodelovanju, na osnovi sheme: »Program ukrepov MGTŠ za spodbujanje podjetništva in konkurenčnosti v obdobju 2024–2030 – de minimis« (št. sheme: M001-2632616-2024, datum potrditve sheme: 13. 3. 2024; trajanje sheme: do 31. 12. 2030) (v nadaljevanju: shema de minimis) oz. skladno z vsakokrat veljavno shemo de minimis pomoči.
Skladno s pravili dodeljevanja »de minimis« pomoči mora podjetje izpolnjevati tudi naslednje pogoje:
1. Podjetje nima neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50 eurov ali več na dan oddaje vloge oz. na dan podpisa sporazuma); šteje se, da vlagatelj, ki je gospodarski subjekt, ne izpolnjuje obveznosti tudi, če na dan oddaje vloge ni imel predloženih vseh obračunov davčnih odtegljajev za dohodke iz delovnega razmerja za obdobje zadnjega leta do dne oddaje vloge.
1. Podjetje ni v postopku prisilne poravnave, stečajnem postopku, postopku likvidacije ali prisilnega prenehanja, z njegovimi posli iz drugih razlogov ne upravlja sodišče, ni opustil poslovne dejavnosti in ni v stanju insolventnosti, v skladu z določbami Zakona o finančnem poslovanju, postopkih zaradi insolventnosti in prisilnem prenehanju ter ni v postopku likvidacije ali izbrisa po Zakonu o gospodarskih družbah.
1. Podjetje ne prejema in ni v postopku pridobivanja državnih pomoči za reševanje in prestrukturiranje podjetij v težavah po Zakonu o pomoči za reševanje in prestrukturiranje gospodarskih družb v težavah (Uradni list RS, št. 5/17) in ni podjetje v težavah skladno z 18. točko 2. člena Uredbe Komisije 651/2014/EU.
1. Podjetje za iste upravičene stroške in aktivnosti, ki so predmet financiranja v tem povabilu, ni in ne bo pridobilo sredstev iz drugih javnih virov (sredstev evropskega, državnega ali lokalnega proračuna) – prepoved dvojnega financiranja.
1. Podjetje nima neporavnanega vračila preveč izplačane pomoči po pravilu de minimis ali državne pomoči na podlagi predhodnega poziva ministrstva, pristojnega za finance.
1. Skupni znesek pomoči, dodeljen enotnemu podjetju / končnemu prejemniku / upravičencu na podlagi pravila »de minimis«, ne sme presegati 300.000,00 EUR v obdobju zadnjih treh let, pri čemer se upoštevajo datumi odobritve pomoči.
1. Pomoč, prejeta po pravilu »de minimis«, se ne sme kumulirati z državno pomočjo v zvezi z istimi upravičenimi stroški, če bi se s takšno kumulacijo presegla največja intenzivnost pomoči ali znesek pomoči, določen v Uredbi Komisije 651/2014/EU ali sklepu Komisije.
C. Drugi pogoji sodelovanja:
1. Podjetja se z oddajo prijave v celoti strinjajo s pogoji tega javnega povabila in soglašajo, da bodo sodelovala v vseh obveznih aktivnostih programa.
1. Podjetja se zavezujejo, da bodo pravočasno in v rokih, ki jih določita SPIRIT Slovenija in organizator Web Summit, posredovala vso zahtevano dokumentacijo in informacije, potrebne za registracijo, pripravo profila, produkcijo razstavnega prostora in vključitev v program dogodka.
1. Podjetja morajo sodelovati v vseh pripravah in obveznih mentorskih aktivnostih, ki jih bo organiziral organizator dogodka Web Summit ali SPIRIT Slovenija, z namenom povečanja učinkovitosti udeležbe na dogodku.
1. Odpoved sodelovanja po potrditvi s strani organizatorja Web Summit ni mogoča brez utemeljenih in dokumentiranih izrednih okoliščin (višja sila). V primeru neupravičene odpovedi po potrditvi udeležbe (sklenitvi sporazuma) oziroma v primeru neizpolnjevanja obveznosti (npr. nepravočasna oddaja dokumentacije, neupravičena odsotnost na pripravljalnih aktivnostih), si SPIRIT Slovenija pridržuje pravico, da:
29. podjetje izključi iz delegacije;
29. na njegovo mesto povabi drugo podjetje s seznama prijavljenih ali nadomestnih kandidatov;
29. podjetje bremeni za morebitne stroške, ki so zaradi njegove odpovedi že nastali in niso povračljivi.
1. V primeru nesodelovanja, zamud ali neizpolnjevanja obveznosti lahko organizator (Web Summit) startupu onemogoči nastop na dogodku.
1. Podjetja se z oddajo prijave zavezujejo k aktivnemu sodelovanju tudi pri poročanju po zaključku dogodka (izpolnitev evalvacijskega obrazca, podaja povratnih informacij o učinkih udeležbe ipd.), vključno z morebitnimi nadaljnjimi povratnimi anketami v obdobju do enega leta po dogodku.

MERILA ZA IZBOR
V primeru, da bo prispelo več prijav, kot je razpoložljivih mest (12 mest), bo izbor opravljen na podlagi spodnjih meril, ki upoštevajo specifično naravo Web Summita kot globalne platforme za vidnost, mednarodno mreženje, vstop na trge in povezovanje z investitorji.
	
	MERILO
	ŠT. TOČK

	1
	Inovativnost in stopnja razvoja produkta ali storitve (MVP, validacija, prvi prihodki)
	10

	2
	Mednarodni tržni potencial in jasnost strategije internacionalizacije
	10

	3
	Pripravljenost za nastop na mednarodnem dogodku in jasnost ciljev udeležbe
	10

	4
	Ekipa in kompetence
	5

	
	SKUPAJ
	35


Opis meril:
1. Inovativnost in stopnja razvoja produkta ali storitve: vrednoti se, kako tehnološko napredna, inovativna ali edinstvena je rešitev podjetja v primerjavi s konkurenčnimi rešitvami na trgu. Prednost bodo imela podjetja, ki že imajo delujoč produkt, prototip ali dokazano tehnologijo s potencialom za globalno uporabo. Podjetja, ki že ustvarjajo prihodke in imajo plačljive stranke, bodo imela prednost v okviru ocene stopnje razvoja.
1. Mednarodni tržni potencial: upošteva se, ali ima podjetje jasno opredeljene ciljne trge in strategijo za vstop na tuje trge. Prednost bodo imela podjetja, ki že izvajajo prve aktivnosti internacionalizacije ali imajo vzpostavljene prve stike s tujimi partnerji, kupci ali investitorji.
1. Pripravljenost za nastop na mednarodnem dogodku: ocenjuje se raven pripravljenosti podjetja za aktivno predstavitev na mednarodnem dogodku, kar vključuje pripravljeno predstavitveno gradivo v angleškem jeziku (pitch deck), jasno oblikovane in merljive cilje udeležbe (potencialne stranke, partnerji ali investitorji) ter sposobnost prepričljive predstavitve produkta investitorjem in partnerjem. Prednost bodo imela podjetja, ki lahko na jasen, strukturiran in prepričljiv način predstavijo svojo poslovno zgodbo.
1. Ekipa in kompetence: vrednoti se strokovna usposobljenost, podjetniške izkušnje in mednarodne kompetence ključnih članov ekipe. Prednost bodo imela podjetja z močno, komplementarno in motivirano ekipo, ki je pripravljena aktivno sodelovati v mreženju in predstavitvah.

POSTOPEK IZBORA
Postopek izbora bo potekal v dveh fazah:
1. Prva faza: izbor s strani SPIRIT Slovenija – točkovanje prijav po zgoraj navedenih merilih in priprava ožjega seznama 12 podjetij. Izbor bo izvedla strokovna komisija, ki jo sestavljajo predstavniki SPIRIT Slovenija kot organizatorja delegacije in nacionalnega startup ekosistema.
1. Druga faza: validacija s strani organizatorja Web Summit – podatki ožjega seznama bodo posredovani organizatorju, ki ima skladno s pogodbenimi pogoji pravico do končne potrditve vključenih podjetij na podlagi svojih internih kriterijev in razpoložljivih kapacitet razstavnega prostora.
SPIRIT Slovenija bo postopek točkovanja zaključil in vsa prijavljena podjetja o rezultatih ocenjevanja obvestil najkasneje do 14. avgusta 2026. 
V primeru, da katero izmed predlaganih podjetij ne bo potrjeno s strani organizatorja Web Summit, si SPIRIT Slovenija, javna agencija pridržuje pravico, da organizatorju predlaga naslednje podjetje s seznama, glede na doseženo število točk v okviru meril. SPIRIT Slovenija, javna agencija si prav tako pridržuje pravico, da v okviru tega javnega povabila ne izbere nobenega podjetja.

ROK IN NAČIN ZA PRIJAVO
Spletna aplikacija JRP za oddajo prijav bo odprta od ponedeljka, 22. junija 2026. Skrajni rok za oddajo prijav je torek, 28. julij 2026, do 23.59.
Prijave, prejete po navedenem roku, bodo zavržene in ne bodo upoštevane.
Prijavo je potrebno izpolniti in oddati elektronsko v spletni aplikaciji, ki je dostopna na spletnem naslovu https://jrp.spiritslovenia.si. V spletno aplikacijo JRP se je treba ob prvi uporabi registrirati skladno z Navodili za izpolnjevanje obrazcev v sami aplikaciji. Registrirani uporabnik spletne aplikacije JRP lahko dostopa do vloge vlagatelja le v primeru, da je s strani vlagatelja za to pooblaščen. Pooblastilo uredi v spletni aplikaciji JRP. Vloge po poteku navedenega roka ne bo mogoče oddati v spletni aplikaciji JRP.
Vse vloge, ki bodo prispele fizično po pošti na naslov SPIRIT Slovenija, javna agencija, oziroma na kakršenkoli način, ki ne bo elektronski preko navedene spletne aplikacije, bodo zavržene.
Prijava mora vsebovati:
1. V celoti izpolnjeno elektronsko prijavnico, ki vključuje izjavo odgovorne osebe. Elektronski obrazec je zasnovan tako, da prijavitelj v njem podrobno opredeli svoj poslovni model, produkt, ekipo, mednarodni tržni potencial ter cilje udeležbe. Vneseni podatki morajo biti zadostni in ustrezni, da omogočajo preverjanje izpolnjevanja vseh pogojev javnega povabila ter ocenjevanje v skladu z navedenimi merili za izbor.
1. Pitch deck (predstavitveno gradivo) v angleškem jeziku v PDF formatu (max. 10 MB), ki ga prijavitelj naloži kot prilogo v elektronski prijavnici.
Za vsa vprašanja v zvezi z javnim povabilom se obrnite na kontaktno osebo SPIRIT Slovenija:
· Aleš Ogorevc, e-pošta: ales.ogorevc@spiritslovenia.si
· Vladimir Milovanović, e-pošta: vladimir.milovanovic@spiritslovenia.si

Delegacija nastaja v okviru aktivnosti SPIRIT Slovenija; aktivnost je financirana s strani Ministrstva za gospodarstvo, delo in šport Republike Slovenije.

